***Сустрэча 12***

***Падвядзенне вынікаў***

«Асноўнай мэтай Equipes Notre-Dame з’яўляецца дапамога сужэнствам у імкненні да святасці. Ні больш, ні менш».

 а. Анры Кафарэль

1. **Уводзіны**

Падчас пілатажумы супольна прайшлі шлях спазнання харызмы Руху Equipes Notre-Dame. Мы ведаем, у чым заключаецца жыццё суполкі, мы пераасэнсавалі наша сужэнскае і сямейнае жыццё, мы ведаем магчымасці ўзаемадапамогі сужэнстваў з суполкі на сустрэчах і па-за сустрэчамі. Нас злучае прагненне жыцць Евангеллем кожны дзень. Высілкі, якія мы прыкладаем – гэта імкненне ісці за Хрыстом. Мы спазналі радасць ад сустрэчы сяброў. Будзем старацца перажываць гэтую сустрэчу як абавязак «Сядзем разам», але не ў сужэнстве, а ў суполцы.

1. **Сустрэча суполкі**

***І частка сустрэчы***

***Супольны пасілак і дзяленне жыццём***

Мы ўжо не ўяўляем сабе сустрэчы без гэтай часткі. Для сужэнства, якое прымае суполку дома, гэта магчымасць прыняць дарагіх гасцей. Калі мы дзелімся жыццём, то гэта дапамагае нам інакш, шырэй паглядзець на нашы радасці, турботы і клопаты. Яны пераплятаюцца ў жыцці кожнага сужэнства.

***ІI частка сустрэчы***

***Малітва супольнасці***

Запаленая свечка дазваляе нам адчуць прысутнасць Хрыста. За Ім мы імкнемся і Яго шукаем, давяраючы, што Ён прывядзе нас да Айца. У малітве мы папросім Святога Духа аб дапамозе, каб мы не абапіраліся толькі на чалавечую мудрасць.

**Стаўленне да сабратоў (Рым 12, 9 - 3)**

Любоў няхай будзе некрывадушнай. Майце агіду да зла, гарніцеся да дабра; любіце адзін аднаго братняю любоўю, апярэджвайце адзін аднаго ў ветлівасці, у руплівасці будзьце нястомныя, духам палымнейце, служыце Пану. Цешцеся надзеяй, ва ўціску будзьце цярплівыя, у малітве – трывалыя; падтрымлівайце святых; дбайце пра гасціннасць.

**Літургічная малітва – псальм 139**

*Пане, Ты выпрабаваў мяне і пазнаў,
Ты ведаеш, калі я сядаю і ўстаю.
Здалёк разумееш мае думкі,
Ці іду, ці адпачываю, Ты са мною,
і ўсе мае шляхі вядомыя Табе.*

*Яшчэ няма слова на маім языку,
а Ты, Пане, ужо ведаеш усё.*

*З усіх бакоў мяне ахінаеш,
і кладзеш на мяне сваю руку.*

***ІII частка сустрэчы***

 ***Духоўнае жыццё. Паглыбленне веры і любові***

*Дзяленне рэалізацыяй канкрэтных пунктаў высілку*

Паколькі гэта сустрэча падвядзення вынікаў, гэта частка будзе мець іншы характар. Яна вельмі важная для суполкі, якая ствараецца. Вы павінны адважыцца на размову аб сабе – у духу праўды, у духу ўважлівага слухання і павагі да іншага чалавека. З прыняццем адрозненняў, якія ёсць паміж вамі, і з прыняццем індывідуальнага тэмпу праходжання чарговых этапаў дарогі. У духу малітвы, якая папярэднічае гэтай частцы сустрэчы.

***Тэкст да абмену думкамі***

Вельмі важна, каб кожны асабіста і кожнае сужэнства, рыхтуючыся да сустрэчы, здзейснілі агляд зробленых высілкаў і ўбачылі іх плён. Варта назваць прычыны таго, што не атрымалася. Найлепш задаць сабе некалькі істотных пытанняў на тэму таго, што мы перажылі ад пачатку пілатажа. Супольна пашукаць адказы падчас абавязку «Сядзем разам». Магчыма, больш, чым адзін раз у гэтым месяцы. Паразмаўляйце паміж сабой аб вашым рашэнні ўступлення ў Рух.

***Абмен думкамі на сустрэчы***

Прапанаваныя пытанні:

* Пасля пілатажу ці ацэньваем мы Рух як месца, якое адпавядае нашым чаканням? Незалежна ад таго, пазітыўны ці негатыўны наш адказ, абгрунтуем наша меркаванне.
* Як мы ставімся да таго, што нам прадставілі: педагогіка, ход сустрэчаў, пункты высілкаў?
* Што мы думаем аб супольным жыцці нашай суполкі на сустрэчах і па-за сустрэчамі?
* Ці ўдзел у пілатажы наблізіў нас адно да аднаго і да Бога?
* Ці можам мы сказаць, што ідзем, каб сустрэць Хрыста?
* Чаго нам не хапіла падчас пілатажу?
* **Будзьце шчырыя і праўдзівыя ў сваіх адказах. Не абмяжоўвайцеся агульнымі фразамі.**

**3. Заканчэнне пілатажу**

 Удзел у днях засяроджання для новых суполак – гэта магчымасць для сустрэчы удзельнікаў Руху і сужэнстваў, якія прайшлі пілатаж. Гэта час, каб у цішыні і ў атмасферы малітвы прыняць канчатковае рашэнне: крочыць да святасці з дапамогай сужэнстваў, удзельнікаў вялікай сям’і Equipes Notre-Dame.

 Арганізацыя сустрэчы новых суполак і ўрачыстага прыняцця Карты патрабуе ад адказных папярэдняй падрыхтоўкі. Таму просім вас, каб на гэтай апошняй сустрэчы пілатажу вы паведамілі пілатуючай пары аб жаданні ўступіць у Рух, распавялі аб сваіх сумнівах альбо аб рэалізацыі свайго паклікання па-за Рухам Equipes Notre-Dame.

**4. Заданні на час паміж сустрэчамі** 

Памятаць аб запланаваных днях засяроджання, якія сканчваюць пілатаж, і аб дні прыняцця Карты, уступлення ў Рух Equipes Notre-Dame.